Björgunarsveitir í leiðangri áleiðis að Langjökli Menn úr björgunarsveitunum OK og Heiðari í Borgarfirði eru nú á ferð við Geitlandsá á Kaldadal , áleiðis til ellefu manna sem sitja fastir í tveimur jeppum tæpum kílómeter fyrir ofan fjallakofann Jaka við rætur Langjökuls að vestanverðu . Aftakaveður er á jöklinum og mælist vindhraðinn á bilinu 50 til 60 metrar á sekúndu . Í hviðum hefur vindhraðinn farið upp í 100 metra á sekúndu skv. vindmæli sem er utan á snjóbíl sveitanna . Fólkið sem um ræðir var á ferð á sjö bílum en hefur nú komið sér fyrir í einum þeirra til að halda á sér hita . Í björgunarleiðangrinum eru tveir jeppar frá björgunarsveitinni Ok með fimm manns innanborðs auk snjóbíls frá björgunarsveitinni Heiðari í Stafholtstungum en í honum eru tveir björgunarsveitarmenn . Auk hvassviðris er ofankoma mikil og skyggni því mjög slæmt á Kaldadalnum . Ekki er útlit fyrir að veðrið muni lagast í bráð .